[{"text_idx": "#000000", "text": "Papur newydd yn archwilio urddas yng nghyd-destun pobl wedi'u dadleoli ym Mangladesh ac Affganistan"}, {"text_idx": "#000001", "text": "Mae papurnewydd sy'n archwilio urddas yng nghyd-destun pobl wedi'u dadleoli ym Mangladesh ac Affganistan wedi'i gyhoeddi heddiw yn Third World Quarterly."}, {"text_idx": "#000003", "text": "Mae'n canolbwyntio ar ddeall sut mae pobl wedi'u dadleoli yn gweld urddas. Wrth wneud hynny, mae tystiolaeth empirig o'r Rohingyas o Myanmar sydd wedi'u dadleoli, sydd bellach yn byw mewn gwersylloedd Bangladeshaidd, a phobl sydd wedi'u dadleoli'n fewnol (IDPs) yn Affganistan yn cael eu cyferbynnu a\u0302'r ffordd y mae urddas yn cael ei gysyniadu mewn llenyddiaeth gwyddor gymdeithasol bresennol."}, {"text_idx": "#000004", "text": "\"Yn y rhan fwyaf o fodelau neu ddamcaniaethau urddas traddodiadol, mae profiad byw rhywun yn absennol, yn cael ei anwybyddu neu ei ragdybio gan y damcaniaethwr,\" meddai Dr Kamruzzaman."}, {"text_idx": "#000005", "text": "\"Mae'r papur hwn yn dangos bod y dulliau cyffredin a thraddodiadol sy'n anwybyddu pwysigrwydd, profiad a chanfyddiad urddas (a\u2019i cholli) o safbwynt y grw\u0302p 'dioddefwr', i bob pwrpas, yn cymryd rhan mewn gweithred o wadu \u2013 gan osod barn a phersbectif y pwerus ar brofiad y rhai sy'n agored i niwed, gan wadu eu llais.\""}, {"text_idx": "#000007", "text": "Mae dadleuon a gyflwynir yn y papur hwn yn ein galluogi i weld urddas drwy lens y bobl yr effeithir arnynt, sy'n agored i niwed ac sydd wedi'u herlid. Dadleuir, ar gyfer penderfyniadau effeithiol a chynaliadwy i'r grwpiau hyn sy'n agored i niwed, y gall barn o'r fath hysbysu llunwyr polisi cenedlaethol, rhanbarthol a rhyngwladol, gan ganiata\u0301u iddynt ddod yn ymwybodol o urddas o safbwynt y bobl sydd wedi'u dadleoli."}]